Namzedanê Partîya Çep a Keske yê Amedî ra Azad Barişî derheqê xebatanê weçînayîşî de ANFyî rê qisey kerd.
Barişî ard ziwan ke wextê xebatanê înan de şar tim azadîya Abdullah Ocalanî wazeno û vat: ''Şar zî zaneno ke meseleya tecrîdî teyna tecrîdê vera Birêz Ocalanî nîya. Tecrîd şexsê Ocalanî de vera şarê kurdî yeno kerdene. Tirkîya zî nika mîyanê tecrîdî de ya. Şarê ma paweno ke wayîrê Birêz Ocalanî bêro vejîyayene. Şar perseno ke ma derheqê Ocalanî de çi fikîrîyenê û do se bikerê. Qiseyê 'Ma vera tecrîdî yê' şarî rê nêvejîyeno. Şar paweno ke ma hîna zaf vera ney tewirê xo bimojno.''
Barişî da zanayene ke şar perseno ke weçînayîşan ra dima tecrîdî ser o çi bikerê û vat: ''Şar bi hawayêkê qetî azadîya Birêz Ocalanî wazeno. Projeyanê ma yê esasan ra yew ganî prosesê haştîye yo pîl bibo. Coka ganî ma azadîya Ocalanî biwazê. Ma do ney seba cuyêka hempare, demokratîke û azade bikerê. Wedaritişê tecrîdî destpêkê pêvînayîşan girîng o la meseleya esase caardişê azadîya Birêz Ocalanî ya.''
